Удължава се извънредната епидемична обстановка в странатаРазпространението на коронавируса у нас вече е и клъстерно и дифузно Министерският съвет е приел предложението на Министерството на здравеопазването и Националния оперативен щаб за удължаване на извънредната епидемична обстановка в страната до 15 юли . Това обясни по време на пресконференция в Министерски съвет министърът на здравеопазването Кирил Ананиев . Той изнесе данни от анализ на ситуацията с коронавируса у нас , направен на двуседмична база . Така стана ясно , че от 9 юни насам в страната има значително завишение на дневните случаи в страната : - в седмицата 27 май - 9 юни – среднодневно случаите с коронавирус са 26 ; - в седмицата 10 юни – 23 юни – среднодневно са 84 , което е увеличение от 2 , 2 пъти . Здравният министър подчерта , че през първия период са правени средно по 1200 теста дневно , а през втория 2000 . При наличието на всички данни може да се изчисли „ среднодневното ниво на положителност “ , което за периода 27 май - 9 юни е 2 , 43 % , а за 10 юни – 23 юни – 4 , 4 % , което означава , че се повишава интензивността на епидемичния процес и се увеличава разпространението на коронавируса на територията на страната . Основните изводи от доклада на главния държавен здравен инспектор са няколко : 1 . Причинителят на заболяването Covid - 19 е вирус , който продължава да е с неизяснен произход и неизвестна инфекциозност . Към момента няма налични данни за изграждане на ефективен постинфекциозен имунитет на индивидуално ниво . 2 . Covid - 19 представлява сериозна опасност за общественото здраве поради възможността за източник на инфекцията да служи не само болен човек , но и асимптомен вирусоносител . 3 . Заболяването продължава да регистрира нарастващ брой медицински персонал . 4 . Все още няма открито специфично лекарство и ваксина за това заболяване . Няма специфична профилактична мярка за Covid - 19 . Министър Ананиев отново подчерта , че няма да се въвеждат нови ли стари строги мерки . В сила остават следните ограничения : 1 . Забрана за влизане в страната на граждани от определени държави , оценени като високорискови , поставяне под карантина на граждани на друга група държави ; 2 . Завишена хигиена на ръцете , спазване на дистанция от 1 , 5 метра , дистанционна форма на раборта , където е възможно , носене на маски на закрито , ограничаване на събиранията на много хора на едно място и масовите мероприятия ; 3 . Освен спазване на т . нар . 3 Д , осъществяване на строг контрол за спазването на мерките . Удължаването на извънредната епидемична обстановка и спазването на мерките ще помогнат на България да се справи с последващи епидемични вълни на Covid - 19 , подчерта министърът на здравеопазването . Главният държавен здравен инспектор доц . д - р Ангел Кунчева заяви в отговор на журналистически въпрос , че все още има клъстерно разпространение на коронавируса у нас , но има и възникване на нови случаи на отделни места , което е дифузно разпространение . Според него проблемът с увеличаващия се брой на заболели не е в отпадането на мерките , а в неспазването на тези , които все още важат . Няма притеснителна информация за нещо , което да се е случило в детските градини , обясни министър Ананиев . Създадена е необходимата организация за дистанция между отделните групи , така че да не се събират на едно място , което е и най - важната мярка там , наред с предпазните средства за персонала , уточни министърът . По повод предстоящото провеждане на абитуриентски балове доц . Кунчев обясни , че независимо от характера на едно събиране , ако разстоянието между хората е малко и контактът е близък , има риск . Той подкрепи призива на образователното министерство за отлагане на баловете и уточни , че рискът не е за децата , а за семействата и възрастните им членове .